หอแต๋วแตก (ภาพยนตร์ชุด)

ภาพยนตร์ชุด หอแต๋วแตก เป็นภาพยนตร์ไทยแนวตลก-ผีและเกี่ยวกับความหลากหลายทางเพศ เป็นผลงานกำกับภาพยนตร์และเขียนบทภาพยนตร์โดย พจน์ อานนท์ ที่มีการสร้าง 6 ครั้ง มีเนื่อหาหลักเป็นเรื่องราวของกะเทยสามคนสามพี่น้องมาพบกับเรื่องราวลึกลับและตลกในหอพักชาย ซึ่งภาคแรกสร้างและจัดจำหน่ายโดย ไฟว์สตาร์ โปรดักชั่น ส่วนภาคต่ออีก 5 ภาค ภาค 2-4 จัดจำหน่ายโดย พระนครฟิลม์ ส่วนภาค 5 โดยที โมเมนต์ และ ภาค 6 หอแต๋วแตกแหกต่อไม่รอแล้วนะ
หลังจากที่พจน์ อานนท์ ถ่ายทำภาพยนตร์เรื่อง เพื่อน...กูรักมึงว่ะ เสร็จ จึงได้นำโครงการไปเสนอกับสมศักดิ์ เตชะรัตนประเสริฐ ตั้งชื่อโครงการว่า หอแต๋วแตก แต่สมศักดิ์คิดว่าเป็นชื่อที่คนไม่เข้าใจ จึงตั้งชื่อให้ว่า  โกยเถอะกะเทย แต่เนื่องจากชื่อซ้ำกับภาพยนตร์ โกยเถอะโยม  หลังจากนั้นพจน์ตัดสินใจย้ายไปอยู่กับค่ายไฟว์สตาร์ ซึ่งก็ตกลงรับโครงการนี้ และเริ่มต้นทำงานในปี พ.ศ. 2550
== งานสร้าง ==
=== นักแสดง ===
ทางด้านการคัดเลือกตัวนักแสดง นำแสดงโดย จาตุรงค์ มกจ๊ก, เอกชัย  ศรีวิชัย และ ยิ่งศักดิ์ จงเลิศเจษฎาวงศ์ มารับบท 3 กะเทย
=== ภาค ===
== เนื้อเรื่อง ==
=== หอแต๋วแตก (2550) ===
เจ๊แต๋ว  เจ๊การ์ตูน และ เจ๊มดดำ  สาม กะเทยรุ่นใหญ่ อดีตเจ้าของค่ายมวยแต่ถูกโกง จึงมาร่วมลงทุนสร้างหอพักชาย แต่แล้ววันหนึ่ง น้ำนิ่ง นักศึกษาสาวถูกลวงมาข่มขืนที่หอแล้วเกิดตกหอตายพร้อมกับ แพนเค้ก กะเทยนักศึกษาที่หัวโขกชักโครกตาย กลายเป็นผีออกอาละวาด ซึ่งทั้งสามคนจะต้องจัดการกับผีในหอ ก่อนที่ผู้เช่าจะย้ายออกไปหมด
=== หอแต๋วแตก แหกกระเจิง (2552) ===
หลังจากที่ ผีน้ำนิ่ง ตามจองล้างจองผลาญจนคนในหอพักของกะเทยสามพี่น้อง เจ๊แต๋ว  เจ๊การ์ตูน เจ๊มดดำ อยู่ไม่ได้จึงต้องย้ายหนีกันหมด รวมถึงกะเทยสามพี่น้องด้วยที่ต้องย้ายหนีระหกระเหินมาเซ้งหอพักแห่งใหม่เพื่อทำกิจการหอพักต่อไป แต่เหมือนหนีเสือปะจระเข้ ที่หอพักแห่งใหม่ สามกะเทยต้องผจญกับผีนางรำที่ชื่อ อุษามณี และ ตรีชฎา
กะเทยสามพี่น้องพร้อมใจกันเล่นผีถ้วยแก้วหวังเรียก แพนเค้ก  ให้มาช่วยปราบผีอุษามณี แต่ด้วยดีกรีความเก๋าตายมานานกว่าของผีอุษามณี ทำให้แพนเค้กไม่สามารถช่วยได้ ความวุ่นวายอลหม่านปนเสียงฮาจึงเกิดขึ้น
=== หอแต๋วแตกแหวกชิมิ (2554) ===
เจ๊แต๋ว  เจ๊การ์ตูน  เจ๊มดดำ  กะเทยสามพี่น้องได้ช่วยปลดปล่อยวิญญาณ อุษามณี ผีนางรำที่ถูกจองจำหลายสิบปีสำเร็จ ชื่อเสียงของเจ๊สามพี่น้องและ แพนเค้ก  ผีคู่บุญเพื่อนซี้ของสามเจ๊โด่งดังจนมีคนเขียนจดหมายมาขอความช่วยเหลือ ให้เจ๊ทั้งสามช่วยมาบริหาร maison la’dolce vita หอพักชายล้วนที่มีความลับแอบแฝง โดยมี แววสวาท  เป็นหัวหน้าหอเก่าผู้กุมความลับทั้งหมด แน่นอนเธอคอยกีดกันบรรดาเจ๊ ๆ ทั้งหลายไม่ให้อยู่ดูแลหอพักนี้ได้ เพราะเธอ กลัวว่าความลับที่เธอปกปิดไว้จะถูกเปิดเผย และ สวนสวาท  อดีตหัวหน้าคนดูแลหอ มีนิสัยพูดไทยคำอังกฤษคำ คอยเจ้ากี้เจ้าการทุก ๆ เรื่องที่เกิดขึ้นภายในหอแห่งนี้
ภารกิจใหม่ของสามเจ๊เริ่มต้นด้วยความสงสัย อยากรู้ว่าใครกันที่เขียนจดหมายมาขอความช่วยเหลือ แล้วหอแห่งนี้มีอะไรที่เป็นปริศนาให้ค้นหา สามเจ๊เริ่มภารกิจตั้งแต่คืนแรกที่ไปถึง คำสั่งของแววสวาท คนดูแลหอเก่าที่สั่งห้ามย่างกายเข้าไปในหอแดงโดยเด็ดขาด บวกกับภาพหนุ่ม ๆ ที่วิ่งหนีหัวซุกหัวซุนออกมาจากหอแดงกันในยามค่ำคืน ทำให้สามเจ๊และแพนเค้กพยายามทุกวิถีทางที่จะค้นหาความจริงที่แววสวาทพยายามปกปิด
ระหว่างภารกิจแพนเค้กได้เจอกับ แท่งทอง  หนุ่มหล่อที่อาศัยอยู่ที่หอแห่งนั้น แพนเค้กตกหลุมรักแท่งทองเข้าอย่างจัง แต่ก็เจออุปสรรคก้อนใหญ่ เพราะเจ๊ทั้งสามก็หลงรักแท่งทองเหมือนกัน
=== หอแต๋วแตกแหกมว๊ากมว๊าก (2555) ===
เจ๊แต๋วได้เปิดหอพักใหม่กลางใจเมือง โดยมีเจ๊มดดำ เจ๊การ์ตูน และอาโคยคอยช่วยเหลือดูแลหอพักเช่นเคย แต่แล้วจู่ๆก็เกิดเหตุการณ์ที่ชวนสยอง เมื่อราตรีแฟนสาวของเพชร หนึ่งในผู้เช่าห้องพักของเจ๊แต๋ว ถูกฆ่าตายในห้องพักของแฟนหนุ่ม ตำรวจชันสูตรศพแล้ว ระบุว่าราตรีถูกฆ่าตาย ในขณะที่เจ๊มดดำ และเจ๊ฮังเล สมาชิกใหม่ของหอได้เห็นเหตุการณ์ที่เกิดขึ­้นจริง และรู้ว่าราตรีถูกฆ่าตาย แต่ถูกจัดฉากให้ดูเหมือนว่าฆ่าตัวตาย แต่พวกเจ๊ๆ ไม่กล้าบอกเรื่องที่ตนเองได้เห็­นกับตาให้ใครฟัง เพราะแม้จะอยู่ในเหตุการณ์ แต่เจ๊ๆ ก็ไม่เห็นหน้าคนร้ายที่ฆ่าราตรีอย่างช­ัดเจน เพียงแต่มุ่งประเด็นไปว่า เพชรแฟนหนุ่มของราตรีแน่ ๆ ที่ลงมือฆ่าเธอ แต่เมื่อไม่มีหลักฐานเจ๊ๆจึงได้แต่สงสั­ยอยู่เงียบๆ ในขณะที่แพนเค้กก็ต้องคอยปกป้องเจ้ๆอีกครั้ง แต่คราวนี้การกระทำของแพนเค้กจะทำให้เกิดความเปลี่ยนแปลงอย่างคาดไม่ถึง
=== หอแต๋วแตก แหกนะคะ (2558) ===
ภาคนี้เล่าถึงการกลับมาเป็นครูของเจ๊แต๋ว ให้กับสถาบันเก่าของตนเองโดยการชักชวนของพุตซ้อน แต่ดูเหมือนว่าการเดินทางกลับมาครั้งนี้ ทำให้เจ๊แต๋วได้พบกับเรื่องราวที่ยังคงเป็นปมค้างคาใจในอดีต และอาจจะเกี่ยวพันถึงการที่วิญญาณของซ่อนกลิ่นออกมาอาละวาดอีกครั้ง โดยมีอัค นักเรียนหนุ่มรูปหล่อมาดเข้มที่ดูเหมือนว่าจะสื่อสารกับดวงวิญญาณดวงนี้ได้เป็นผู้ช่วยติดต่อระหว่างผีกับคน นอกจากเรื่องวุ่นวายชวนสยองแล้วก็ดูเหมือนว่าโรงเรียนแห่งนี้ยังต้องเผชิญปัญหาอีกด้าน นั่นคือการที่ อุษาสวรรค์ พยายามที่จะแย่งเอาสถานที่แห่งนี้มาเป็นของตนเอง ไม่ว่าจะด้วยกลวิธีใดก็ตาม งานนี้ดูเหมือนว่านอกจากเหล่าเจ๊คนสวยจะต้องรบกับผีแล้ว ยังจะต้องมารบกับคนชั่วเพื่อช่วยเหลือโรงเรียนอีกด้วย สุดท้ายคนหรือผีที่จะรับมือต่อกรได้ลำบากที่สุด
=== หอแต๋วแตก แหกต่อไม่รอแล้วนะ (2561) ===
หลังจากเหตุการณ์ในแหกนะคะได้ไม่นาน ในปี 2558 ชีวิตอันแสนสงบสุขของเจ๊แต๋ว และ อาโคย ลูกชายที่ผ่านร้อนผ่านหนาวมาร่วมกันกับ เจ๊มดดำ และ แพนเค้ก ผีสาวร่างยักษ์ปากร้ายใจดี เผชิญหน้ากับเรื่องราววุ่นๆ ของวิญญาณมาเป็นเวลานาน จนเมื่อเจ๊การ์ตูนได้ดีมีสามีฝรั่งแล้วย้ายไปอยู่เมืองนอก ก็ถึงคราวที่คนที่เหลือๆ ต้องพบกับความวุ่นวายอีกครั้ง เมื่อเจ๊พยูน อริเก่าที่โดนแพนด้า น้องสาวสุดหงิมของแพนเค้ก จับเข้าคุกไปในคดีฆาตกรรมคนในหอเมื่อหลายปีก่อน ตอนนี้ได้พ้นโทษออกมาจากคุกพร้อมกับเพื่อนใหม่อย่าง ขนเพชร ลูกเบ๊ของเธออีกที การพบกันครั้งนี้เต็มไปด้วยความบาดหมาง ก่อนที่ทุกอย่างจะชะงัก เมื่อมีชายชาวอินเดียปริศนาได้มาแจ้งว่า พวกเขาเป็นผู้โชคดีที่ได้รับคฤหาสน์หลังงาม ทุกคนตื่นเต้นมากโดยไม่รู้ว่า เบื้องหลังของคฤหาสน์มีเรื่องที่น่าสะพรึงซ่อนอยู่ ในขณะเดียวกัน แพนเค้ก ก็กำลังจะได้ไปเกิดใหม่ เว้นเสียแต่จะมีเงื่อนไขที่เธอต้องผ่านไปให้ได้ โดยมีสองหนุ่มยมทูตคอยเป็นผู้คุมให้ เรื่องราวแหกต่อไม่รอแล้วนะของพวกเขาจึงเริ่มขึ้น... โดยภาคนี้ถึอว่าจะเป็นบทสรุปหนังหอที่นานกว่า 11 ปี ก่อนที่จะเปลี่ยนมาเป็น จักรวาลหอแต๋วแตก แฟรนไชส์
=== พจมานสว่างคาตา (2563) ===
ภาพยนตร์ภาคแยกเปิดจักรวาลหอแต๋วแตก เป็นการตีความใหม่ของ บ้านทรายทอง และจักรวาลโลกคู่ขนานของหอแต๋วแตก ว่าด้วยเรื่องราวสุดวายป่วงและสยองพองขนใน พจมาน สว่างคาตา เริ่มต้นขึ้นเมื่อ พจมาน (โก๊ะตี๋ อารามบอย) สาวน้อยผู้เรียบร้อยน่ารักเดินทางจากบ้านนอกเข้ากรุงเทพฯ เพื่อมาเรียนหนังสือต่อตามความประสงค์ของบิดาที่สั่งไว้ก่อนเสียชีวิต โดยให้พจมานไปอาศัยอยู่ที่คฤหาสน์บ้านดอกไม้ทองกับครอบครัวของหม่อมอัมราภาแพรวพรรณนารายณ์พรรณาโวหารสมานจิต (จาตุรงค์ โพธาราม) ซึ่งมีศักดิ์เป็นหม่อมป้าและแล้วเมื่อพจมานเดินย่างกรายเข้ามาอยู่ที่บ้านดอกไม้ทอง เธอก็ได้พบกับ เบ้อเริ่มเทิ่ม (เอกชัย ศรีวิชัย), หญิงจิ๊ดริด (ยิ่งศักดิ์ จงเลิศเจษฎาวงศ์), ชายน้อยหนึ่ง (วีรดิษฐ์ ศรีมาลัย) ที่มีร่างกายพิการ ขาเป๋ ปากเบี้ยว และเหล่าบรรดาคนรับใช้ที่คอยกลั่นแกล้งพจมานสารพัด โดย แม่ช่อมณี (พชร์ อานนท์) หัวหน้าแม่บ้านซึ่งเป็นผู้กุมความลับสำคัญของบ้านดอกไม้ทอง เธอก้าวมาในบ้านอย่างที่ไม่คาดคิดว่าชีวิตของเธอนั้นกำลังตกอยู่ในในอันตราย! ทุกคนได้ร่วมกันวางแผนฆ่าพจมาน เพราะไม่อยากให้เธอมาแย่งมรดก แต่แผนการกลับล้มเหลวทุกคร้ง จนกระทั่งจู่ๆ พจมานกลับลื่นตกบันไดลงไปตายเองต่อหน้าคนในบ้านเสียอย่างนั้น
แต่แล้วท่ามกลางความสะใจและดีใจ หม่อมอัมราภาเพิ่งนึกได้ว่าพินัยกรรมจะเปิดได้ก็ต่อเมื่อคนในตระกูลอยู่ครบ และพรุ่งนี้เป็นวันที่ ชายกลาง (ชาลี ไตรรัตน์) จะเดินทางกลับมาจากต่างประเทศ ถ้าไม่มีพจมานก็จะไม่สามารถเปิดพินัยกรรมได้ ว่าแล้วแม่ช่อมณี หัวหน้าแม่บ้าน ได้แนะนำสาวสวยคนหนึ่ง (เขมนิจ จามิกรณ์)ให้เข้ามาสวมรอยเป็นพจมาน โดยสัญญาว่าจะมอบเงินก้อนโตให้เธอเอาไปเป็นค่ารักษาพยาบาลแม่… ใช่แล้ว และนับตั้งแต่ที่สาวสวยนามแพนเค้กก้าวเข้ามาในบ้านพร้อมภารกิจพิเศษ พร้อมๆ กับการต้องเผชิญหน้ากับผีพจมานตัวจริง! ที่คลั่งแค้นชนิดตั้งใจจะหลอกหลอนทุกคนในบ้านจนสว่างคาตา
=== หอแต๋วแตก แหกโควิดปังปุริเย่ (2564) ===
หลังจากเหตุการณ์ในแหกต่อไม่รอแล้วนะได้ไม่นาน เจ๊แต๋วและอาโคยที่ตอนนี้เป็นคนดูแลหอแต่แล้วก็เกิดเชื้อไวรัสประหลาดที่ทำให้คนกลายเป็นผีจนทำให้ทั้งหอถูกปิดตายจากภายนอกเป็นเวลา 14 วัน เจ๊แต๋วและอาโคยพร้อมกับคนในหอ จึงต้องหาทางร่วมมือกันเผชิญหน้ากับวิญญาณร้ายที่น่ากลัวไม่แพ้วิญญาณตนไหน ๆ เสริมทัพด้วยเจ๊พยูนที่กลับตัวกลับใจหันมาทำอาชีพสุจริตแต่ก็ยังไม่วายเข้ามาพัวพันกับเรื่องนี้อีก แถมคนในหอแต่ละคนก็ไม่ธรรมดา มิหนำซ้ำแพนเค้กผีสาวที่ควรจะได้ไปเกิดใหม่นั้นดันกลับมาที่โลกด้วยเหตุบางอย่าง ทำให้การคืนฟอร์มของแก๊งหอแต๋วแตกที่รุ่นเก่ายังเก๋าอยู่และรุ่นใหม่ที่ต๊าซไม่เบาจึงเกิดขึ้น เรื่องราวจะจบยังไง จักรวาลหอแต๋วแตกจะไปได้ไกลอีกแค่ไหน เชื้อร้ายหรือกะเทยปากแซ่บ ฝ่ายไหนจะเป็นฝ่ายมีชัย!
=== โปรเจกต์ภาพยนตร์ภาคแยกในอนาคต ===
นอกจากนี้ยังมีโปรเจกต์ภาพยนตร์ภาคแยกในจักรวาลอีกสามเรื่องได้แก่ อีแต๋วพระโขนง ใครฆ่าหมากู ที่เป็นการตีความล้อเลียน แม่นาคพระโขนง พร้อมการล้อเลียนภาพยนตร์ จอห์น วิค แรงกว่านรก เป็นต้นกำเนิดของ 4 เจ๊ที่สาบานกันว่าเกิดชาติไหนจะรักกันตลอดไป แพนเค้ก 1990 ภาพยนตร์ภาคต้นของหอแต๋วแตก ที่เล่าเรื่องชีวิตของแพนเค้ก กะเทยนักศึกษา ก่อนที่จะลื่นหัวโขกชักโครกตายกลายเป็นผีออกอาละวาดและเป็นเพื่อนกับเจ๊ ๆ ในจักรวาลหอแต๋วแตก และ มงไม่ลงจะงงมาก ที่เป็นการเสียดสีและล้อเลียนวงการนางงามที่เล่าเรื่องหลังจากแหกต่อไม่รอแล้วนะ เมื่อพยูนกับเจ๊แต๋วต้องปั้นเด็กไปประกวดนางงาม ซึ่งยังไม่มีกำหนดเข้าฉาย เพราะอาจจะยังไม่ได้ถ่าย
== ตัวละครหลัก ==
ดูบทความหลักที่ รายชื่อตัวละครในหอแต๋วแตก
เจ๊แต๋ว หรือ พัชราภา (รับบทโดย จตุรงค์ พลบูรณ์)
เจ๊แต๋วเป็นพี่สาวคนโต เป็นอาซิ้ม เป็นคนจีน พูดไทยไม่ชัด เชยๆ เป็นกะเทยรุ่นใหญ่ที่มีลูกติดเป็น อาโคย คอยเป็นผู้นำที่คอยแก้ไขปัญหาที่เกิดขึ้น ไม่ก็สร้างปัญหาขึ้นมาเอง ในโลกคู่ขนาน เธอเป็นคนรับใช้ในบ้านดอกไม้ทองที่วางแผนร่วมกับเพื่อนและลูกชายหุบสมบัติโดยการจับตัวเจ้าของบ้านไปขังไว้ และสวมรอยเป็นคุณหญิงเจ้าของบ้าน ชื่อ หม่อมอัมราภาแพรวพรรณนารายณ์พรรณาโวหารสมานจิต  ก่อนจะถูกพจมานและเจ้าของบ้านตัวจริงจับเข้าคุก และได้พบกับแพนเค้กอีกครั้ง
เจ๊มดดำ (รับบทโดย เอกชัย ศรีวิชัย)
เจ๊มดดำเป็นกะเทยใต้ที่สวยไม่ยอมแพ้ใครเหมือนกัน เจ๊มดดำยังต้องแต่ง สวยเพื่อประชันความงามกับแพนเค้กชนิดตาต่อตา ฟันต่อฟันมักจะเป็นฝ่ายที่ชนะอยู่เสมอเพราะความเล่นใหญ่กว่า ในโลกคู่ขนาน เธอเป็นคนรับใช้ในบ้านดอกไม้ทองที่วางแผนร่วมกับเพื่อนหุบสมบัติโดยการจับตัวเจ้าของบ้านไปขังไว้ และสวมรอยเป็นลูกสาวคนโต ชื่อ หญิงเบ้อเริ่มเทิ่ม ก่อนจะถูกจับเข้าคุก และได้พบกับแพนเค้กอีกครั้ง
เจ๊การ์ตูน (รับบทโดย อาจารย์ยิ่งศักดิ์ จงเลิศเจษฎาวงศ์)
เจ๊การ์ตูนเป็นน้องเล็กสุดท้อง น้องสาวคนละพ่อของเจ๊แต๋ว เรื่องสู้รบตบมือกับใครเธอไม่สู้ วัน ๆ เธอรักที่จะแต่งสวยไว้ก่อน และถือคติที่ว่าเรื่องอื่นการ์ตูนยอมได้ แต่เรื่องสวยการ์ตูนไม่เคยยอมใคร ภายหลังได้แต่งงานกับชาวต่างชาติก่อนจะย้ายไปอยู่ต่างประเทศกับสามี ในโลกคู่ขนาน เธอเป็นคนรับใช้ในบ้านดอกไม้ทองที่วางแผนร่วมกับเพื่อนและลูกชายหุบสมบัติโดยการจับตัวเจ้าของบ้านไปขังไว้ และสวมรอยเป็นลูกสาวคนเล็ก หญิงจิ๊ดริด ก่อนจะถูกจับเข้าคุก และได้พบกับแพนเค้กอีกครั้ง
แพนเค้ก (รับบทโดย เจริญพร อ่อนละม้าย )
แพนเค้กเป็นผีสาวที่หัวฟาดโถส้วมตาย ทำให้วิญญาณต้องสิงสถิตย์อยู่ที่โถส้วม ก่อนจะถูกวิญญาณน้ำนิ่งสะกดไว้ ด้วยความเหงาหลังจากตายไปจึงคอยหลอกคนในหอ แต่ด้วยจิตใจที่ดี จึงคอยช่วยเหลือบรรดาเจ๊ๆ ต่อมาได้ตามติดไปด้วยทุกที่ จากการที่พวกเจ้ๆ ย้ายหอใหม่ เพราะกลัวจะเหงา เลยทำพิธียกโถส้วมมาด้วย ผลบุญจากการช่วยงานบรรดาเจ๊ ๆ ทำให้ครั้งนี้แพนเค้กได้เจอหนุ่มในฝัน โลกทั้งโลกของแพนเค้กกลาย เป็นสีชมพูอีกครั้ง มีแฟนเก่าเป็นมนุษย์หมาป่า ต่อมาเป็นแวมไพร์ ชื่อ แท่งทอง ก่อนจะได้ไปเกิดใหม่เป็น ตัวเงินตัวทองของเศรษฐีที่ใช้ชีวิตอย่างสุขสบาย ก่อนที่จะมาเฉลยว่าแท้จริงแล้วเธอยังไม่ได้ไปเกิดแต่หลุดมาเร่ร่อนในโลกคู่ขนานของพจมานที่พวกเจ๊ ๆ นั้นตกระกำลำบากและก่ออาชญากรรม แต่ก็ยังคงจดจำเธอได้อย่างไม่ทราบสาเหตุ ในขณะที่ตัวเธอในโลกนี้คือ พจมาน สว่างคาตา
อาโคย หรือ นโม (รับบทโดย วีรดิษฐ์ ศรีมาลัย)
ลูกชายสุดรักสุดหวงคนเดียวของเจ๊แต๋ว มักพูดจาสำเนียงอีสาน ที่มีความรักให้กับ น้ำนิ่ง และไม่มีทีท่าจะมีใจให้ใคร ชาติก่อนในอดีตเคยเป็นท่านเจ้าคุณ ทำให้เกิดเรื่องวุ่นวายมาจนถึงชาติปัจจุบัน แม้ว่าอาโคยจะดูนิ่ง ๆ ซื่อ ๆ แต่อาโคยก็เป็นเรี่ยวแรงสำคัญที่ช่วยเจ๊แต๋วสืบหา ความจริงที่ถูกปกปิดเอาไว้ ในโลกคู่ขนาน เขาเป็นลูกคนรับใช้ในบ้านดอกไม้ทองที่วางแผนร่วมกับแม่และเพื่อนแม่ฮุบสมบัติโดยการจับตัวเจ้าของบ้านไปขังไว้ และสวมรอยเป็นลูกชายคนสุดท้องที่ไม่สมประกอบ ชื่อ ชายน้อยหนึ่ง ก่อนจะถูกจับเข้าคุก และได้พบกับแพนเค้กอีกครั้ง
สงคราม (รับบทโดย เรืองยศ สีโสฬสสกุล)
กระเทยหูหนวกเป็นใบ้ คนรับใช้ของเหล่าเจ๊ๆ คอยช่วยสนับสนุนเรื่องต่างๆ และตามติดไปทุกที่ มักจะถูกพวกเจ๊ๆ รังแกอยู่เสมอ
== นักแสดง ==
== การทำรายได้ ==
== อ้างอิง  ==
== แหล่งข้อมูลอื่น ==
ภาพยนตร์ หอแต๋วแตก (2550)
ภาพยนตร์ หอแต๋วแตกแหกกระเจิง (2552)
ภาพยนตร์ หอแต๋วแตกแหวกชิมิ (2554)
ภาพยนตร์ หอแต๋วแตกแหกมว๊ากมว๊ากกก (2555)
ภาพยนตร์ไทย
ภาพยนตร์ซีรีส์
ภาพยนตร์ภาคต่อ
ภาพยนตร์โดยพระนครฟิลม์
ภาพยนตร์โดยไฟว์สตาร์โปรดักชั่น
ภาพยนตร์โดยโมโนฟิล์ม
ภาพยนตร์โดยมูฟวี่ ฮีโร่
ภาพยนตร์ที่กำกับโดย พจน์ อานนท์
ภาพยนตร์ตลก
ภาพยนตร์สยองขวัญไทย
ภาพยนตร์เกี่ยวกับความหลากหลายทางเพศ